Diari Oficial de la Generalitat Valenciana


Sumari del DOGV 8372, del 30-08-2018 (2018/8121)

Informació pública de l'alternativa tècnica del Programa d'actuació integrada de la unitat d'execució A-14/16 del Pla general.
------------------------------------------------------------------------------------------------------------------------------

### Dades del document

Número de DOGV
:   8372

Data del DOGV
:   30-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8121


Data del document
:   25-06-2018

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública de l'alternativa tècnica del Programa d'actuació integrada de la unitat d'execució A-14/16 del Pla general. [2018/8121]  
L'Alcaldia Presidència, el 13 de juliol de 2018, ha adoptat Resolució 2018-2335 amb la següent part dispositiva:  
Primer. Sotmetre a informació pública durant un període de 45 dies l'alternativa tècnica del Programa d'actuació integrada de la unitat d'execució A-14/16 del Pla general de Borriana, presentada per Pascual J. Molés Cantos (RE 8684, de 07.06.2018), comprensiva de la següent documentació: a) Projecte bàsic i d'execució d'urbanització de la UE A14/16 de Borriana (Castelló) compost per: (i) Projecte bàsic i d'execució d'urbanització de la UE A14/16, (ii) Estudi de gestió de residus i (iii) Alternativa tècnica UE A14/16. Juny 2018. Suport digital; i b) Carpeta blanca que inclou: (i) una memòria justificativa d'integració amb l'entorn (1 foli i un plànol), (ii) inventari preliminar de construccions afectades (1 foli i un plànol) i (iii) coordinació de serveis amb companyies subministradores (6 folis).  
  
La informació pública es farà efectiva mitjançant el seu anunci en premsa escrita de gran difusió a la Comunitat Valenciana, i en el Diari Oficial de la Generalitat Valenciana (DOGV), i s'advertix de la possibilitat de formular al·legacions i observacions, podent aportar tot tipus de documentació o mitjans de prova que estimen adequats en el seu suport, durant el termini de 45 dies hàbils, comptats des de l'endemà de la publicació de l'anunci en el DOGV, tot açò de conformitat amb el que es disposa en l'article 124, 53.2 i 57 de la Llei 5/2014, de 25 de juliol, d'ordenació del territori, urbanisme i paisatge.  
Durant tot el procediment la documentació que s'exposa podrà ser objecte de pública consulta en horari de 09.00 a 14.00 hores en el Negociat d'Urbanisme d'aquest ajuntament, situat en la tercera planta de la casa consistorial, en la plaça Major, 1 de Borriana. Així mateix s'assenyala que el document podrà consultar-se en la següent adreça electrònica http://www.burriana.es/index.php/va/info-ayto/81-programas-para-el desarrollo-de-actuaciones-integradas.  
Segon. Notificar la present resolució als titulars cadastrals i registrals dels terrenys inclosos en l'actuació, i se significa que estan obligats a exhibir els títols que posseïsquen i declarar les situacions jurídiques que coneguen i afecten les seues finques, béns o drets de l'àmbit de la UE A14/16. A aquest efecte se'ls insta perquè faciliten a aquest ajuntament la seua escriptura de propietat o nota simple del Registre de la Propietat, que permeta la correcta identificació registral de la/es parcel·la/es afectada/es i el/s seu/s propietari/s o titular/s de drets reals i interessos econòmics directes.  
La documentació podrà aportar-se els dies hàbils en horari de 09.00 a 14.00 hores, en el Negociat d'Ordenació del Territori, Urbanisme i Patrimoni situat en la planta tercera de la casa consistorial, en la plaça Major, núm. 1 de Borriana; o en l'adreça de correu electrònic rjddlhkix@hockkggk.sv  
Tercer. Dins del tràmit de consultes, sol·licitar informe al sindicat de regs i a les empreses subministradores d'aigua, energia elèctrica, gas, telefonia i telecomunicacions que puguen resultar afectades, remetent còpia del projecte d'urbanització en format digital, i concedint un termini de 45 dies, a comptar des de la seua recepció, perquè puguen examinar la documentació i formular les observacions que estimen convenients.  
Quart. Contra la present resolució, com a acte de tràmit que no posa fi a la via administrativa, no es pot interposar cap recurs. Sense perjudici que puga exercitar-se el que s'estime pertinent.»  
  
Borriana, 25 de juliol de 2018.- L'alcaldessa presidenta: María José Safont Melchor.